[{"text_idx": "#000000", "text": "UK okazis en Lisbono, kaj la Internacia Infana-adoleskanta Kongreseto (IIK) okazis en Almada, trans la rivero Taj\u0302o, en g\u0302ia pitoreska junulgastejo, de kie oni povis vidi la grandan ponton kaj tutan Lisbonon. Nokte ne videblis miloj da steloj distancaj mil lum-jarojn, sed miloj da lumoj distancaj mil hom-metrojn."}, {"text_idx": "#000002", "text": "Dum la antau\u0306tagmezoj okazis paroligaj aktivaj\u0302oj kiel kursoj. Kun la pli junaj infanoj Nicky uzis la kurson Mazi en Gondolando, faris ludojn por lerni vortojn kaj diversajn manlaborojn. Kun la malpli junaj infanoj Annie faris paroligajn ludojn kaj teatraj\u0302on kun rekvizitoj. Kun la adoleskantoj Mo\u0301nica kreis i.a. bildrakontojn."}, {"text_idx": "#000003", "text": "Dum la posttagmezoj okazis ekskursoj. Lunde amfibia buso veturigis nin tra la urbo kaj poste sur la rivero Taj\u0302o, poste ni piediris lau\u0306 la rivero g\u0302is tropika botanika g\u0302ardeno. Lunde ni vizitis spurojn de dinosau\u0306roj c\u0302e kabo Espichel kaj la plag\u0302on de la urbo Sesimbra, sed la akvo estis tro malvarma por povi longe banig\u0302i au\u0306 nag\u0302i. Marde okazis ekstera serc\u0302-kur-memor-ludo kaj piedpilka ludo."}, {"text_idx": "#000004", "text": "Merkrede ni ekskursis tuttage, kune kun kvardeko da UKanoj: Unue du malnovaj velboatoj veturigis nin sur la maron por serc\u0302i kaj observi delfenojn, poste ni banig\u0302is sur la plej bela plag\u0302o Tro\u0301ia. Trie ni vizitis rezervejon por observi akvobirdojn, sed pro la varmego vidis preskau\u0306 neniun birdon. J\u0302au\u0306de ni observis la vivon sub la akvo, en la granda oceana akvario de Lisbono, tie antau\u0306 niaj admiraj vizag\u0302oj preternag\u0302is grandaj s\u0302arkoj kaj rajoj g\u0302is malgrandaj buntaj fis\u0302etoj de koralrifoj. Vendrede ni supreniris la turon Cristo Rei por observi la urbon Lisbono preskau\u0306 el la c\u0302ielo."}, {"text_idx": "#000006", "text": "La sekva IIK 2019 okazos en la bela feriejo Lepola en c\u0302elaga arbaro proksime de Lahtio. Se vi s\u0302atus partopreni kiel infano, adoleskanto au\u0306 helpanto, skribu al au\u0306 vidu iam poste en la retejo "}, {"text_idx": "#000011", "text": "Demonstraj versioj de \u201cLa Ondo\u201d"}]